Tarquinius fjernet og ødela alle sabinernes templer og altere fra den tarpeiske klippe. Romerne fikk nok av hans tyranni da han godtok sin sønn Sextus' voldtekt av Lucretia. Hennes selvmord førte til at Tarquinius ble avsatt, og kongestyret avskaffet for alltid i 509 f.Kr. Lucius Junius Brutus og Lucretias enkemann Lucius Tarquinius Collatinus som selv var av Tarquinius' ætt, ble de to første konsulene i Romas nye styre. Som republikk kom Roma til å erobre mesteparten av middelhavsverdenen.